Jeg og en jentegjeng på sju tilbringte første uka i august på villa dora.
Selve turen startet med forsinkelser på grunn av flyet, men verten vår var veldig forståelsesfull og alt gikk veldig bra. Da vi ankom villaen tidlig om morgenen ble vi tatt i mot med åpne og omsorgsfulle armer. Da vi fikk øye på villaen ble vi helt satt ut av synet, og det var så mye mer enn vi forventet oss. Utearealet foran huset var helt fantastisk, det var stort, ryddig og veldig pent å se på. Da vi ble vist inn var vi også helt satt ut og vi kunne ikke vente til å tilbringe en uke her. Ikke nok med det, men verten vår hadde allerede plassert litt mat og vann i kjøleskapet til våre sultne mager. Alt i alt var turen fantastisk, huset lå veldig bra til. Det var tjue sekunder til nærmeste butikk, to minutter til stranda og femten minutter til Faliraki sentrum. Vi likte oss så godt i huset at vi kun spiste ute på restaurant én dag. Resten av dagene lagde vi mat hjemme. Verten vår var alltid tilgjengelig, hun bestilte taxi for oss til flyplassen og hun var generelt en veldig hyggelig person. Vi takker for turen og skal definitivt anbefale villaen til venner og bekjente!